tješi bolesnike i da liječi grješnike, daje se za hranu vjernicima! 
Svećenik nastoji, da svijet upozna i uzljubi Krista kao svog najve- 
ćeg prijatelja! 

Radi svega toga Majka se Kristova posebnom: majčinskom lju- > 
bavlju brine za: svećenike i pomaže ih posebnim nebeskim milo- 
stima, koje su im potrebne u njihovu radu. Pomaže ih milostima 
žive i žarke vjere, da mognu kako treba čuvati netaknut depositum 
fidei, i širiti pravu. vjeru. Brine se, da na Kristovim svećenicima 
svijetli krepost svete čistoće, jer je za anđeosku službu poirebna 
i bijela. anđeoska čistoća, kako bi se mogle nadvladati mnogovrsne 
zamke sotone, vjekovnog Božjeg neprijatelja. Potrebna im je čistoća 
na usnama, da dostojno mogu navješćivati riječ Božju. Čistoća ru- 
ku, koje se dotiču svetog Žrtvenika i neokaljanog žrtvenog Jaganj- 
ca. Čistoća srca, koje ima biti svaki dan živi tabernakul Božji. Či- 
stoća misli, osjećaja i nakana, kao u Božjeg službenika. 

Napokon je potrebno, da svećenik bude uvijek i hrabar Kri- 
stov stjegonoša, da neustrašivo žigoše svaku nesavjesnost i nemar- 
nost kršćana. Da uvijek, bez kolebanja, mogne reći, poput svetog 
Ivana Krstitelja: »Non licet!«, te poput apostola, svojih predšasni- 
ka: Non possumus! 

U toj teškoj i svetoj svećeničkoj službi, Marija Kristovim sve- 
ćenicima pomaže šaljući im od Krista nebeske darove, da budu 
uvijek hrabri i puni pouzdanja u Krista, a nikad kukavice i izda- 
jice! Ako treba štogod i pretrpjeti, primit će to rado poput apostola, 
koji »ibant gaudentes a conspectu concilii, quoniam digni habiti 
sunt pro nomine Jesu contumeliam pati (Dj. Ap 5, 41). 

Majka Kristova ima velik udio u uspjesima svećeničke službe. 
Svaki svećenik zahvaljuje Majci Mariji i za sveto svećeničko zva- 
nje i za sve uspjehe u ieškoj svećeničkoj službi. X 

Zato nije čudo, da su svi dobri svećenici, od svetog Ivana apo- 
stola, pa do naših dana, gojili prema Presv; Djevici Mariji posebnu 
sinovsku pobožnost, punu žara i zahvalne ljubavi. 

Neka naša Velika Gospa, Marija Isusova Majka, bude uvijek 
naša velika savjetnca, pomoćnica i tješiteljica u svim našim podu- 
zećima za slavu Božju i spasenje svijeta. Nek nam briše i naše 
svećeničke suze kao i svom Sinu Isusu, Neka bude uvijek uz nas 
Velika Majka Crkve i Velika Majka našeg svećeništva! Sancta 
Maria, interveni pro clero!... 


S franc. preveo Dr SREĆKO BOŠNJAK 


NEŠTO O IMPROVIZACIJI U. CRKVI 


Ima dvije vrste improvizacija u crkvi. Jedna genijalna, stvara 
lačka i puna izražajnosti, a druga, koja više sliči na nehaj, nemar 
i neurednost, pa ostavlja mučan utisak, Mislim đa je najzgodnije 
da opišem primjerak jedne i druge vrste. X 

Među one prve, lijepe, spada improvizacija sv. Franje Asiškog 
u kod Grecia.: U svojoj neizmjernoj ljubavi prema Isusu, sveti je 
Franjo želio što zornije prikazati misterij božićne noći: skupljao 
je okolne pastire i životinje, a osam grlio i ljubio djetešca, kojeg 
je u duhu vidio..A sve što se čini iz ljubavi, to i djeluje. 

Znam jednu redovnicu koja je veoma želila postaviti »Betlem« 
a nije zato imala drugo osim kipa djeteta Isusa. Još je u kapelici 
bio kip Srca Isusova i sv. Josipa. Kip Marijin lijepo je obukla u 
platno i postavila kraj djeteta a svetog Josipa malo podalje a u 
naručaj dala kup sijena, pa je sve skupa djelovalo intimno, obitelj- 
ski i toplo. 


Io Uskrsu često se događa, da se želi postaviti »Božji grob« 
a nema se čime, mađa se nabavi nešto novo ili je prekasno ili nema 
sredstava: Jedan seoski župnik pomagao se ovako: Imao je u crkvi 
stojeći kip ranjenog Isusa. Taj je kip položio, tijelo omotao u platno 
koje je ukusno složio. Otvorene oči Isusove — pokrio je tijestom, 
koje je običnim vodenim bojama obojao, da boja bude slična boji 
kože. Postavio je tu mnogo cvijeća i koju svijetiljku i svi, naime 
vjernici bili su upravo dirnuti lijepim Božjim grobom. 


Konačno još jedan slučaj: U jednoj crkvi u Bosni trebao se 
postaviti kip svetog Franje sa vukom i janjetom. Ali, uvidjelo se, 
da je boja kipa i boja stijene u crkvi veoma slična, pa se kip ne 
bi dovoljno istaknuo. Zato smo iza kipa improvizirali šumu pomoću 
odsječenih grana. To se je lijepo slagalo sa čitavom kompozicijom. 
Kasnije ta se improvizirana šuma nadomjestila solidnom zelenom 
pozadinom, ali za one dane postave improvizirana šuma dobro je 
došla. 


Evo, to su nekoliko primjera stvaralačke improvizacije koja 
traje nekoliko dana i onda se skida, Ali ima i ona druga, gdje na- 
domjestak ostaje trajno i ostavlja loš utisak. Na primjer: Ne jedan- 
put naišla sam u crkvama na improvizirani tron za izlaganje Pre- 
svetog Otajstva. Na svetohranište stavila se daščica, pa koja knjiga 
i možda još jedna daščica, sve skupa se pokrilo nekim ručnim ra- 
dom i — tron bio gotov. No ne samo gotov za sađa, nego za trajno 
i dugotrajno. Ovakova se improvizacija mora osuditi. I najsiroma- 
šnija crkvica će uvijek naći toliko sredstava da nabavi solidno dr- 
veno ili kameno podnožje, za izlaganje Presvetog. Isto tako nelijepo 
djeluje, kada se koji kip postavlja na postamenat napravljen od 
nekoliko letava i presvučen recimo, sa vrećom. I toga sam naišla 
u crkvama koje mogu nabaviti drveni ili kameni postament. 


Također često se vidi, da uskrsna svijeća koja predočuje Krista 
na nekakvo skalupljeno podnožje. 


Ostaju mi nezaboravne riječi biskupa Josipa Pavlišića, koji mi 
je jednom rekao, da je još kao dijete upravo trpio, kada je vidio, 
da se Uskrsna svijeća postavlja na kako je rekao, cjepanicu. Zato 
nije žalio ni truda ni troška, da za svoju crkvu u Ogulinu priskrbi 
monumentalan uskrsni svijećnjak iz bronce. 


Znam da to nije mala briga, da u crkvi bude sve dostojno 
i solidno makar i skromno. Ali ako se to ne čini, onda je to svje- 
dočanstvo mlakosti i nehaja. A u Otkrivenju piše: »Znam tvoja 
djela, da nijesi ni studen ni vruć! Ali jer si mlak i nijesi ni studen 
ni vruć, izbljuvat ću te iz usta svo « 


MILA Vod 

